《和邓慎思未试即事杂书率用秋日同文馆为首句三首 其一》
宋代·余干

零露沾明砌，凄风入邃闱。添愁虫劝织，惊梦鸟催归。

哀调孤吹笛，寒声远捣衣。飘蓬虽已久，今夜觉分违。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。